Margareta Elisabeth Roos

Margareta Elisabeth Roos edo Anna Stina Roos (Ingria, Suedia, 1696 – 1772) suediar-estoniar emakume soldadua eta maiordomoa izan zen. Gizon jantzita, Karlos XII.a Suediakoaren armadan soldadu jardun zuen Iparraldeko Gerra Handian.

 Bizitza 
Margareta Elisabeth Roos Suediako Ingria probintzian, Estonia-Carelian jaio zen. Aita kapitaina izan zen. Ustez, tratu txarrak ematen zizkiotelako egin zuen ihes etxetik, mutil jantzita. 

 Lan ibilbidea 

 Soldadu 
Roos 1713. urtean sartu zen armadan. Hona hemen bertsio bat: ofizial batekin maiteminduta zegoela izan zen bere izena aipatzeko arrazoia. Gerraren bukaerara arte zerbitzatu zuen, eta bere kemenarengatik nabarmendu zen, eta borrokarako ausardiarengatik ofizial mailara igo zuten. Düker jeneralaren errejimentuan zerbitzatu zuela jakinarazi dute. Itxuraz, ez zuten inoiz aurkitu. Alkohol kontsumoan eta hizkera zakarrean oso "maskulinoa" zela esaten zen. Inork ez zuen susmatu emakumea izan zitekeenik. Gainera gizon bat bezain altua zen.

 Maiordomo 
Roosek 1721. urteko bake itunaren ostean utzi zuen armada. Gerra ondoren, kondesa baten etxean maiordomo nagusi gisa jardun zuen. Dirudienez, kondesa hori Hedvig Vilhelmina Oxenstierna izan zen, Dücker kondesa ezkontzaz, hiru urtez. Hala ere, gaixotasun batean, neskame batek emakumea zela jakin zuen eta kondesari jakinarazi zion. Damak isilik egotea onartu zuen, baina ofizial batekin ezkontzea erabaki zuen. Ofizial hori John Gustave Irving zen (1744an zendua), eskoziar jatorrikoa eta bera ere gerra bereko beteranoa.

 Ezkontza 
Ezkontza 1724. urtean izan zen, hogei urte iraun zuen eta bi haur izan zituzten. Ezkontidea hil zenean, Köpingera joan zen bizitzera. Irvingekin izan zuen alaba, Margareta Charlotta Irving, Broko bikario zen Nils Larsson Sundellekin ezkondu zen, eta Roosek alaba eta suhiarekin igaro zuen zahartzaro gehiena. Orduan ere "adimen maskulino eta ausarta" erakusten zuela esan zen. 

 Heriotza 
1843. urtean, hil eta 71 urtera, bere familiak apaiz bati eman zion armadako zerbitzuari buruzko deskribapena.

 Baieztatu barik 
Margareta Elisabeth Roosek armadan egin zuen lana ez dago baieztatuta, hil eta gero kontatu baitzuten. Armadan gizon itxurak eginez zerbitzatu zuten beste emakume batzuekin alderatuta, Ulrika Eleonora Stalhammar eta Lisbetha Olsdotter, esaterako, Margareta Elisabeth Roos, armadan zegoela, ez zen inor konturatu emakumea zenik eta auzitara eraman. Beraz, ez da inongo agiri judizialetan aipatzen, eta ez da ezagutzen bere izena soldadu lanetan. Horrek zaildu egiten du dokumentu militarretan egiaztatzea. Bere historia, hala ere, aski ezaguna da eta soldadu zerbitzatu zuten emakumeekiko nolabaiteko tolerantzia eta miresmena adierazten duela uste da, aristokrazia zirkuluen barruan behintzat, nahiz eta lege garaikideen arabera emakume batentzat gizonezko plantak egitea delitu larritzat jotzen zen. Bestalde, zerbitzatu ostean gizon batekin ezkontzea ere, gizonezko plantak egiteak ezkontzako merkatuan emakume baten ospea murrizten ez zuen adierazletzat hartzen da. 

 Erreferentziak 

 Ikus, gainera 

 Brita Hagberg
 Lovisa von Burghausen
 Kanpo estekak 

Kategoria:Gerra garaiko emakume trabestiak
Kategoria:Inpostoreak
Kategoria:Militarrak
Kategoria:Emakume militarrak